
Bratislava

Návrh uznesenia


UZNESENIE č. ......../2025
zo dňa 20. 06. 2025

Zastupiteľstvo Bratislavského samosprávneho kraja po prerokovaní materiálu


 berie na vedomie


Odpočet plnenia Akčného plánu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2021 – 2027 (s výhľadom do roku 2030) za obdobie 04. 04. 2025 – 20. 06. 2025.























D ô v o d o v á   s p r á v a 
 
Bratislavský samosprávny kraj spracoval v súlade so zákonom č. 539/2008 Z. z. o podpore regionálneho rozvoja v znení neskorších predpisov strednodobý strategický dokument Program hospodárskeho rozvoja a sociálneho rozvoja Bratislavského samosprávneho kraja na roky 2021 - 2027 (ďalej len PHRSR BSK 2021-2027). Uvedený dokument bol následné schválený Zastupiteľstvom BSK dňa 11. 06. 2021 Uznesením č. 387/2021. 
Pre implementáciu programovej časti PHRSR BSK 2021-2027 bol spracovaný Akčný plán BSK (ďalej len AP BSK), ktorý je zároveň plánovacím a monitorovacím nástrojom napĺňania cieľov PHRSR BSK 2021 - 2027 ako aj priorít BSK.  
Cieľom aktivít Akčného plánu je prispievať ku komplexnému rozvoju regiónu, pričom jeho súčasťou sú projekty z oblasti dopravy, kultúry, cestovného ruchu, školstva, zdravotníctva, sociálnych vecí, životného prostredia, územného plánovania a energetiky. 
Predkladaný materiál sa zameriava na monitorovanie plnenia jednotlivých kľúčových krokov AP BSK k 20. 06. 2025. Kľúčový krok implementácie predstavuje čiastkové činnosti jednotlivých odborov a oddelení Úradu BSK, ktoré je potrebné vykonať pre úspešnú realizáciu projektov. Materiál a jeho kľúčové kroky boli vypracované jednotlivými odbormi, pričom koordinátorom je Odbor stratégie, územného rozvoja a riadenia projektov. Odpočet Akčného plánu BSK je po vypracovaní prerokovaný vo všetkých relevantných komisiách.
Medzi najzásadnejšie kroky v projektoch v rámci odpočtovania AP BSK za jednotlivé odbory za 2. štvrťrok 2025 sú:
	Odbor Úradu BSK
	Odpočet kľúčových krokov

	Odbor školstva, mládeže a športu 
	· V 1.Q.2025 bola odovzdaná architektonická štúdia pre projekt kampusu v Modre a zároveň bol vysúťažený projektant pre budovu internátu. 
· V 05/2025 bola podaná ŽoNFP v rámci projektu COVP Hálova a predpokladané schválenie žiadosti je 07/2025.

	Odbor sociálnych vecí
	· Pokračovali práce na spracovaní dokumentácie pre realizáciu stavby a bolo ukončené majetkovo-právne vysporiadanie pozemkov s Hl. mestom Bratislava pre projekt Podpory vybudovania špecializovaného zariadenia pre osoby s poruchami autistického spektra v dospelom veku (Znievska).
· Prebieha inžinierska činnosť potrebná pre vydanie stavebného povolenia pre projekt Podpory transformácie sociálnych služieb v DSS a ZpS Kaštieľ Stupava.

	Odbor zdravotníctva
	· V dňoch 8.a 9. apríla sa priestoroch Úradu BSK uskutočnila aktivita “Župný znamienkový deň”.
· V priebehu mesiaca 05/2025 má byť ukončená súťaž na zhotoviteľa projektovej dokumentácie pre realizáciu rekonštrukcie objektu detašovaného pracoviska Polikliniky Karlova Ves na Donnerovej ulici.

	Odbor dopravy
	· V 03/2025 sa podal návrh na vydanie územného rozhodnutia pri vybudovaní obchvatu Malacky. Predpoklad doriešenia rozporov s SSC do konca 05/2025 a následne bude prebiehať územné konanie.
· V súčasnosti prebiehajú osobné návštevy všetkých dotknutých obcí ohľadom sfinalizovania napojenia informačných tabúľ na zastávkach v IDS BK vo vybraných lokalitách. Podanie zámeru do Rady partnerstva je plánované na 09/2025.

	Odbor územného plánu, GIS a životného prostredia
	· Na základe osobného stretnutia s Okresným úradom Bratislava bolo dohodnuté, že BSK stiahne svoje Oznámenie o strategickom dokumente. BSK deklaroval, že s pripomienkami doručenými v zisťovacom konaní sa vie vysporiadať a premietnuť ich do nového strategického dokumentu Koncepcia územného rozvoja regiónu.
· Bola spracovaná inventarizácia drevín v CSS Javorinská, DSS Rozsutec a DSS Báhoň v rozsahu podrobného zhodnotenia kvalitatívneho a kvantitatívneho stavu stromov (305 ks).

	Odbor stratégie, územného rozvoja a riadenia projektov
	· Gymnázium L. Novomeského, SPŠ Drieňova, Gymnázium I. Horvátha a SŠ Tokajícka - sú vysúťažení zhotovitelia stavebných prác a zároveň v 04/2025 začali stavebné práce.
· Dňa 16.5.2025 boli Radou partnerstva BSK schválené projektové zámery zamerané na Energetickú obnovu objektov (CSS Pezinok, CSS prof. Matulaya, DSS Kampino).
· Dňa 16.5.2025 boli projektové zámery pre výstavbu Fotovoltaických zdrojov na budove Úradu BSK a DSS Rača schválené Radou partnerstva BSK. Pre oba projekty boli vydané stavebné povolenia. Ďalším krokom je príprava verejného obstarávania na výber realizácie.
· Revitalizácia Kaštieľskeho parku v Stupave v súčasnosti prebieha. Počas monitorovacieho obdobia došlo k výrubom vrátane odstránenia drevín a orezom drevín. Prebiehajúce práce sú rekonštrukcia vodopádu, rekonštrukcia murovaného oplotenia.
· Novostavba cyklotrasy v Zálesí je dokončená a momentálne je v kolaudačnom konaní.

	Oddelenie kultúry
	· Zmluva s víťazom architektonickej súťaže bola podpísaná. Víťazné architektonické štúdio FVA pracuje na projektovej dokumentácii pre projekt synagógy Svätý Júr.
· V 1.Q. 2025 sa vypracovala architektonická štúdia rekonštrukcie mikve a pece na maces, čaká sa na stanovisko KPÚ pre pamiatkovú ochranu mikve a pre PD komunitnej záhrady v rámci synagógy Senec.





